Hugh Jackman

Hugh Michael Jackman (s. 12. lokakuuta 1968 Sydney, Uusi Etelä-Wales) on australialainen näyttelijä, joka tunnetaan muun muassa roolistaan Wolverine-supersankarina X-Men-elokuvasarjassa. Hän näytteli Jean Valjeania vuoden 2012 musikaalielokuvassa Les Misérables, josta hän sai Golden Globen ja ensimmäisen Oscar-ehdokkuutensa.

Jackman tunnetaan myös teatterimusikaalista The Boy from Oz, josta hänet palkittiin Tony-palkinnolla.

 Elämäkerta 
Hugh Jackman syntyi Sydneyn kaupungissa Australiassa. Hän oli englantilaisten vanhempiensa perheen viides ja nuorin lapsi. Jackmanilla on häntä nuorempi sisarpuoli. Jackmanin äiti palasi Englantiin Jackmanin ollessa kahdeksanvuotias, ja hän jäi kirjanpitäjänä toimineen isänsä Chris Jackmanin luokse.

Jackman tapasi australialaisen Corelli-televisiosarjan kuvauksissa vuonna 1995 Deborra-Lee Furnessin, ja he menivät naimiisiin seuraavana vuonna. Heillä on kaksi adoptoitua lasta. Pariskunta erosi syksyllä 2023.

 Ura 
Jackman on näytellyt australialaisissa elokuvissa Erskineville Kings (1998) ja Paperback Hero (1999). Elokuvia ei ole julkaistu Suomessa. Hänen ensimmäinen elokuvansa Yhdysvalloissa ja Hollywoodissa on X-Men (2000), joka oli samalla myös Jackmanin läpimurto. Alun perin Wolverinen rooliin oli suunniteltu muusikko Glenn Danzigia. Vuosina 2000–2024 Jackman on esittänyt Wolverinen hahmoa kymmenessä eri elokuvassa, joista kahdeksassa pääosassa ja kahdessa pienessä cameo-roolissa. X-Men-elokuvien lisäksi Jackman on näytellyt myös muun muassa hakkerielokuvassa Salasana: Swordfish (2001), romanttisissa komedioissa Teoria miehistä (2001) ja Kate & Leopold (2001) sekä hirviöiden metsästäjänä Van Helsingissä (2004). Vuonna 2006 sai ensi-iltansa kuusi Jackmanin elokuvaa: X-Men: Viimeinen kohtaaminen, Scoop, The Fountain, The Prestige sekä animaatiot Virran viemää ja Happy Feet.

Hugh Jackman on myös tunnettu teatterityöstään. Aloittaessaan uraansa vierailemalla televisiosarjoissa, kuten Law of the Land, Blue Heelers ja Lumisen virran mies, hän esiintyi musikaaleissa Kaunotar ja Hirviö (1995), ilkeänä Gastonina; Sunset Boulevard (1996) ja Oklahoma! jossa hän esitti Curlya. Laulu- ja tanssitaitonsa hän näytti Yhdysvalloille musikaalissa Carousel (2002), mutta viimeistään Broadwayllä esitetyssä The Boy from Ozissa (2003), josta hän sai Tony-palkinnon parhaana musikaalinäyttelijänä. The Boy from Ozissa Jackman näyttelee kuuluisaa australialaista viihdetaiteilijaa, laulaja ja laulunkirjoittaja Peter Allenia. 

Jackman on juontanut Tony-palkintogaalan peräti kolmesti peräkkäin, vuosina 2003, 2004 ja 2005, joista vuoden 2004 juonnolla hän voitti Emmyn. Vuonna 2009 hän juonsi Oscar-gaalan.

 Filmografia 
Elokuvat Vuosi Suomenkielinen nimi Alkuperäinen nimi Rooli1999 Paperback Hero  Jack Willis 	Erskineville Kings  Wace Oklahoma!  Curly 2000 X-Men  Logan / Wolverine 2001  Teoria miehistä  Someone Like You  Eddie  Salasana: Swordfish  Swordfish  Stanley Jobson 	 Kate & Leopold  Kate & Leopold  Leopold  2003  X-Men 2  X2  Logan / Wolverine 2004 Van Helsing  Gabriel Van Helsing 	 2005 Stories of Lost Souls  Roger2006 Scoop  Peter Lyman The Fountain  Tomas / Tommy / Tom Creo The Prestige  Robert Angier 	 Virran viemää  Flushed Away  Roddy (äänirooli)Happy Feet  Memphis (äänirooli)	 X-Men: Viimeinen kohtaaminen  X-Men: The Last Stand  Logan / Wolverine2008  Petollinen suhde  Deception  Wyatt BoseUncle Jonny  Russell Australia  The Drover The Burning Season  kertoja 2009 X-Men Origins: Wolverine  James ”Logan” Howlett / Wolverine2011 X-Men: First Class  James ”Logan” Howlett / Wolverine (cameo)Snow Flower and the Secret Fan  ArthurReal Steel  Charlie Kenton2012 Butter  Boyd Bolton  Viisi legendaa  Rise of the Guardians  Pääsiäispupu (äänirooli)Les Misérables  Jean Valjean2013 Movie 43  DavisWolverine  James ”Logan” Howlett / Wolverine Vangitut  Prisoners  Keller Dover 2014 X-Men: Days of Future Past  James ”Logan” Howlett / Wolverine Night at the Museum – Haudan salaisuus  Night at the Museum: Secret of the Tomb  cameo 2015 Chappie  VincentPan  Mustaparta 2016 Eddie the Eagle  Bronson PearyX-Men: Apocalypse  James ”Logan” Howlett / Wolverine (cameo) 2017 Logan  James ”Logan” Howlett / WolverineThe Greatest Showman  P. T. Barnum 2018 The Front Runner  Gary Hart 2019  Huippujengi Himalajalla  Missing Link  Sir Lionel Frost (äänirooli)Bad Education  Frank Tassone 2021 Reminiscence  Nicolas ”Nick” Bannister 2022 The Son  Peter Miller  2024 Deadpool & Wolverine  James ”Logan” Howlett / Wolverine
Televisiosarjat Vuosi Nimi Rooli Jaksot 1994  Law of the Land  Charles ”Chicka” McCray  ”Win, Lose and Draw”1995  Correlli  Kevin Jones  10 jaksoa Blue Heelers  Brady Jackson  ”Just Desserts” 1996  Lumisen virran mies  Duncan Jones  5 jaksoa 1998  Halifax f.p.  Eric Ringer  ”Afraid of the Dark” 2007  Viva Laughlin  Nicky Fontana  ”Pilot”

 Lähteet 

 Aiheesta muualla 




Luokka:Australialaiset näyttelijät
Luokka:Videopelien ääninäyttelijät
Luokka:Primetime Emmy -palkinnon saajat
Luokka:Tony-palkinnon saajat
Luokka:Golden Globe -palkinnon saajat
Luokka:Vuonna 1968 syntyneet
Luokka:Elävät henkilöt
Luokka:Seulonnan keskeiset artikkelit